Document ID: 32001D0177

Komission päätös,
tehty 15 päivänä helmikuuta 2001,
väliaikaisista luetteloista kolmansien maiden laitoksista, joista jäsenvaltiot sallivat ihmisravinnoksi tarkoitetun maidon ja maitopohjaisten tuotteiden tuonnin, tehdyn päätöksen 97/252/EY muuttamisesta
(tiedoksiannettu numerolla K(2001) 378)
(ETA:n kannalta merkityksellinen teksti)
(2001/177/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 5 artiklan
sekä katsoo seuraavaa:
(1) Komission päätöksessä 95/340/EY(3), sellaisena kuin se on viimeksi muutettuna päätöksellä 96/584/EY(4), vahvistetaan luettelo kolmansista maista, joista jäsenvaltiot sallivat maidon ja maitopohjaisten tuotteitten tuonnin.
(2) Luettelossa mainituista maista tapahtuvaan maidon ja maitoperäisten tuotteitten tuontiin sovellettavat terveydelliset ja eläinlääketieteelliset vaatimukset vahvistetaan komission päätöksessä 95/342/EY(5) ja vaadittavat eläinlääkärintodistukset komission päätöksessä 95/343/EY(6), sellaisena kuin se on viimeksi muutettuna päätöksellä 97/115/EY(7).
(3) Komissio on saanut eräiltä kolmansilta mailta laitosluettelon ja vakuutukset siitä, että laitokset täyttävät yhteisön terveysvaikutukset täysimääräisesti ja että jos laitos ei niitä täytä, sen harjoittama vienti Euroopan yhteisöön keskeytetään.
(4) Komissio on saanut eräiltä kolmansilta mailta asiaankuuluvan jäämänvalvontasuunnitelman ja -ohjelman, joita sovelletaan ihmisravinnoksi tarkoitettuun maitoon ja maitoperäisiin tuotteisiin ja joita edellytetään direktiivissä 96/23/EY(8).
(5) Komission päätöksessä 97/252/EY(9), sellaisena kuin se on viimeksi muutettuna päätöksellä 1999/52/EC(10), vahvistetaan väliaikaiset luettelot kolmansien maiden laitoksista, joista jäsenvaltiot sallivat ihmisravinnoksi tarkoitetun maidon ja maitopohjaisten tuotteiden tuonnin.
(6) Eräät kolmannet maat ovat ilmoittaneet muutoksista päätöksessä 97/252/EY vahvistettuun luetteloon ja toimittaneet komissiolle tyydyttävät takeet siitä, että asiaankuuluvia yhteisön terveysvaatimuksia noudatetaan yhteisöön suuntautuvassa viennissä.
(7) Jäsenvaltioille on ilmoitettu muutoksista päätöksen 95/408/EY 5 artiklassa säädettyä menettelyä käyttäen.
(8) Elintarvike- ja eläinlääkintätoimisto on tehnyt tarkastuksia suurimmassa osassa luetteloissa mainituista maista ja vieraillut edustavassa otoksessa laitoksia vahvistaakseen, että niissä noudatetaan yhteisön vaatimuksia ja että toimivaltaisten viranomaisten antamat vakuudet ovat päteviä.
(9) Päätöksen 95/408/EY 2 artiklan 4 kohdassa säädetään, että luetteloihin voidaan sisällyttää sellaisia kolmansien maiden laitoksia, joissa ei ole suoritettu paikan päällä tehtävää tarkastusta mutta jotka täyttävät kaikki muut 2 artiklan 1 kohdan edellytykset. Näistä laitoksista tapahtuvaan tuontiin ei kuitenkaan saa soveltaa rajoitettuja fyysisiä testejä.
(10) Päätöksen 95/408/EY 5 artiklan 4 kohdassa säädetään, että komissio tekee säännöllisin väliajoin laitosluetteloiden ajantasaistamiseksi tarvittavat päätökset ja julkaisee ne Euroopan yhteisöjen virallisessa lehdessä.
(11) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/252/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 15 päivänä helmikuuta 2001.

Labels: 0
3
17
5